Harold Budd

Harold Budd - je plena nomo Harold Montgomory Budd - estis usona etosmuzikisto kaj komponisto. Li naskiĝis la 24-an de majo 1936 en Los-Anĝeleso kaj mortis en aĝo de 84 jaroj la 8-an de decembro 2020 en Arcadia per la kronvirusa malsano de 2019. Ĝenerale dirate, li produktis sondosierojn de "novklasika muziko" kaj elektronika muziko. Lia muzika stilo plej bone, kvankam neprecize, priskribeblas per la ĝenro "etosmuziko" aŭ "ĉirkaŭeca muziko" (, aŭ pli simple Ambient), speco de muziko, kutime elektronika, kies limojn malfacilas difini - etosmuziko elvokas iun etoson kun kvalito "atmosfera" aŭ "sonoj kiujn oni povas kvazaŭ vidi".

Harold Budd altlerneje studis komponadon kaj elektronikan muzikadon en la Universitato de Suda Kalifornio kaj en ties specifa faka altlernejo USC Thornton School of Music. Li profesie produktis muzikon ekde lajaro 1962, ĝis pli malpli la jaro de sia morto. Interalie li kunlaboris kun la angla muzikista kolego, registroproduktoro, vidartisto kaj teoriulo Brian Eno kaj kun la skota muzikgrupo Cocteau Twins, kiu produktis muzikon inter 1980 kaj 1998.

 Eksteraj ligiloj 
  ()

Kategorio:Etosmuziko
Kategorio:Elektronikaj muzikistoj